open-index/open-wikipedia-markdown huggingface dataset:
Olli Salo

**Olli Salo** (s. 21. toukokuuta 1983 Hämeenlinna) on suomalainen jääkiekkovalmentaja, joka on toiminut esimerkiksi SM-liigajoukkue KooKoon päävalmentajana. Nykyään hän työskentelee Jääkiekkoliiton valmennuksen ja huippu-urheilun johtajana. Hänellä on pelaajataustaa Suomi-sarjasta
## Ura
Salo aloitti jääkiekkoilun Hämeenlinnan Pallokerhossa. Tultuaan yli-ikäiseksi A-nuorissa hän siirtyi kaudeksi 2004–2005 Suomi-sarjajoukkue Heinolan Kiekkoon, jossa Salo voitti kauden päätteeksi Mestis-hopeaa. Kaudella 2005–2006 hän pelasi vain kahdeksan ottelua ja lopetti tähän pelaajauransa. HeKi voitti kauden päätteeksi Suomi-sarjan mestaruuden ja nousi Mestikseen.

Salo aloitti HPK:n A-nuorten päävalmentajana kaudella 2011–2012, joka päättyi A-nuorten SM-pronssiin. Kaudella 2012–2013 hän johdatti joukkueen sekä runkosarjan voittoon että A-nuorten Suomenmestaruuteen. Kaudella 2013–2014 HPK pelasi myös Junior Club World Cupissa, joka päättyi hopeaan. Kaudella 2014–2015 Salo johdatti HPK:n A-nuoret SM-hopeaan. Toukokuussa 2015 hän aloitti joukkueen päävalmentajan tehtävien ohella myös HPK:n kehityspäällikkönä. Kesken kauden 2015–2016, tammikuun 2016 lopulla Salo palkattiin loppukaudeksi HPK:n SM-liigajoukkueen päävalmentajaksi erotetun Pasi Arvosen tilalle.

Kaudeksi 2016–2017 Salo nimettiin Tampereen Ilveksen apuvalmentajaksi Karri Kiven johtamaan valmennustiimiin. 

Huhtikuussa 2021 Salo solmi 2+1 vuotisen sopimuksen Kouvolan KooKoon kanssa. 

KooKoon päävalmentaja pestin päätyttyä Olli Salo siirtyy Suomen Jääkiekkoliiton palvelukseen. Salo aloittaa Jääkiekkoliiton valmennuksen ja huippu-urheilun johtajana toukokuussa 2024.

## Muuta
Salon pikkuveli Valtteri on entinen alempien sarjojen jääkiekkomaalivahti, joka toimii nykyään HPK:n B-nuorten maalivahti- ja fysiikkavalmentajana. Olli Salon isoisä Lenni Lainesalo pelasi jääkiekon MM-kisoissa Suomen maajoukkueessa ja voitti SM-sarjassa HPK:ssa hopeaa sekä pronssia. 

## Pelaajatilastot

## Lähteet
*
*Isoisä Lenni Lainesalo 

### Viitteet
P-Klooritolueeni

**p-Klooritolueeni** eli **4-klooritolueeni** (C7H7Cl) on tolueenin kloorattuihin johdannaisiin kuuluva orgaaninen yhdiste. Yhdistettä voidaan käyttää liuottimena sekä valmistettaessa muita orgaanisia kemikaaleja kuten väriaineita. m-Klooritolueeni on o- ja m-klooritolueenien isomeeri.

## Ominaisuudet
Huoneenlämpötilassa p-klooritolueeni on väritöntä ja herkkäliikkeistä nestettä. Yhdiste liukenee vain pieninä määrinä veteen ja paremmin useisiin orgaanisiin liuottimiin kuten etanoliin, dietyylieetteriin, kloroformiin, tetrakloorimetaaniin ja bentseeniin. m-Klooritolueeni ärsyttää ihoa ja silmiä aiheuttaen punoitusta ja kipua.

## Valmistus ja käyttö
p-Klooritolueenia valmistetaan tyypillisimmin klooraamalla tolueenia ja katalyyttinä käytetään zeoliitteja. Reaktiossa muodostuu p- ja o-isomeerien seos ja aproottiset liuottimet suosivat p-isomeerin muodostumista. Myös rauta(III)kloridin käyttäminen klooraavana reagenssina suosii p-isomeerin muodostumista. o- ja p-Klooritolueenit erotetaan toisistaan tislaamalla.

p-Klooritolueenia voidaan käyttää muiden klooritolueeni-isomeerien tapaan liuottimena. Lisäksi siitä valmistetaan väriaineita, väri- ja lääkeaineiden sekä hyönteis- ja rikkaruohomyrkkyjen valmistuksessa tarvittavia kemikaaleja kuten p-klooribentsotrikloridia ja p-klooribentsotrifluoridia, diklooritolueeneja, kloorinitrotolueeneja ja polyketonipolymeerejä.

## Lähteet
Sävelsiskot

**Sävelsiskot** oli suomalainen lauluyhtye, jonka muodostivat Hramovin perheen kolme sisarusta, Katja, Olga ja Tamara. Yhtye kiersi Suomea vuosina 1946–1949 George de Godzinskyn ja Dallapén kanssa. Sävelsiskot teki kuusi levytystä, neljä niistä Olavi Virran kanssa. Kaikki levytykset ovat vuodelta 1950. Tamara Hramova liittyi 1950-luvun alussa Metrotyttöihin, joka etsi riveihinsä sopraanoa.

Hramovit olivat venäläinen emigranttiperhe, johon kuului kymmenen sisarusta. Sittemmin Hramovin sisaret tunnettiin nimillä Tamara Dernjatin, Katja Tevilin ja Olga Levonen.

## Diskografia
* Bolero (1950) (Olavi Virran kanssa)
* Kaikkeni (1950) (Olavi Virran kanssa)
* Kodin kynttilät (1950) (Olavi Virran kanssa)
* Mexicana (1950) (Olavi Virran kanssa)
* Pikkumaikki (1950)
* Pilvilaulu (1950)

## Lähteet

## Aiheesta muualla
*Viola - Suomen kansallisdiskografia / Sävelsiskot
Oscar-gaala 1995

**Oscar-gaala 1995** oli 67. kertaa järjestetty palkintogaala, jossa Yhdysvaltain elokuva-akatemia jakoi Oscar-palkinnot vuoden 1994 parhaille elokuville. Gaala järjestettiin Shrine Auditoriumissa Los Angelesissa 27. maaliskuuta 1995.

*[[Forrest Gump]]* voitti kuusi palkintoa mukaan lukien parhaan elokuvan palkinnon.

## Palkinnot ja ehdokkuudet
Voittajat on listattu ensimmäisenä ja merkitty kaksoisristillä ().

## Lähteet
*
Bubbling Under Hot 100 Singles

**Bubbling Under Hot 100 Singles** (aikaisemmin **Bubbling Under the Hot 100**) on yhdysvaltalaisen *[[Billboard|Billboard]]*-lehden viikoittain julkaisema musiikkilista. Listalla ovat ne menestyneimmät kappaleet, jotka eivät ole aikaisemmin nousseet Billboard Hot 100 -listalle. Listasijoitukset perustuvat radiosoittoon ja myyntiin. Listan alkuvuosina sillä oli 15 sijaa ja 1960-luvulla enimmillään 36 sijaa, erityisesti vuosina joina Hot 100 -päälistalla kävi yli tuhat kappaletta. Vuosina 1974–1985 listalla oli kymmenen sijaa, ja vuodesta 1992 lähtien niitä on ollut 25.

Lista julkaistiin ensimmäisen kerran 1. kesäkuuta 1959. Listasijojen kuvailtiin edustavan kappaleen potentiaalia nousta Hot 100 -listalle. Aikavälillä 31. elokuuta 1985 – 28. marraskuuta 1992 sitä ei kerätty lainkaan.

Vuoteen 2010 mennessä kaksi kappaletta on ollut listalla vähintään vuoden nousematta lainkaan Hot 100 -päälistalle: Pearl Jamin ”Alive” (61 viikkoa) ja ”Even Flow” (52 viikkoa).

## Lähteet
Findus

**Findus** on monikansallinen elintarvikeyhtiö, joka on perustettu vuonna 1945 Ruotsissa. Finduksella on Suomessa tytäryhtiö **Findus Finland Oy** (entinen *Sudnif Finland Oy* ).

## Lähteet

## Aiheesta muualla
* Finduksen kotisivut 
* Findus Finlandin kotisivut
Klampenborg

**Klampenborg** on Kööpenhaminan pohjoinen esikaupunki Gentoften kunnassa Tanskassa. Se sijaitsee Juutinrauman rannalla Taarbækin ja Skovshovedin välissä. Muiden Juutinrauman rantakaupunkien tavoin se on vaurasta omakotialuetta.

## Nähtävyyksiä

Klampenborg tunnetaan monista arkkitehti Arne Jacobsenin suunnittelemista kohteista. Näitä ovat Bellevue Beach, Bellavista-asuinalue ja Bellevue-teatteri, jotka kaikki ovat varhaisen tanskalaisen modernismin edustajia vuosilta 1932–1936. Jacobsenin suunnittelemassa ravintolarakennuksessa avattiin ison remontin jälkeen 2009 Jacobsen-niminen ravintola, joka on saanut hyviä arvioita.

Bellevue Beachin ansiosta Klampenborg on ollut myös suosittu kesäinen lomakohde, mutta kööpenhaminalaiset kävijät ovat vähentyneet Amagerin saaren rantapuiston ja Kööpenhaminan satamakylpylän valmistuttua.

Klampenborgista on pääsy suureen Dyrehaven-puistoon, josta on tullut yksi Kööpenhaminan alueen suosituimmista luontokohteista peuroineen ja vanhoine tammineen. Sen vieressä on Dyrehavsbakken eli ”Bakken”, maailman vanhin yhä toiminnassa oleva huvipuisto.

## Lähteet

## Aiheesta muualla
* Herttainen kesäpäivä Klampenborgissa, Kuva, 17.08.1938, nro 17, s. 26, Kansalliskirjaston digitaaliset aineistot
Andreas Cornelius

**Andreas Evald Cornelius** (s. 16. maaliskuuta 1993 Kööpenhamina) on tanskalainen jalkapalloilija, pelipaikaltaan hyökkääjä. Hän edustaa kaudella 2021–2022 turkkilaisseura Trabzonsporia. Kausina 2019–2021 hän edusti Italian Serie A:ssa pelaavaa Parmaa lainalla saman sarjan Atalantasta.

Cornelius siirtyi kesällä 2013 Englannin Valioliigan Cardiff Cityyn, arviolta kahdeksan miljoonan punnan siirtosummalla. Hän pelasi uudessa seurassaan vain kahdeksan liigaottelua ja siirtyi jo tammikuussa 2014 takaisin FC Kööpenhaminaan. Vuonna 2017 hän siirtyi Italiaan Atalantan joukkueeseen mutta on sittemmin pelannut myös lainalla ranskalaisseura Bordeaux'ssa ja kausilla 2019–2021 Parmassa. Hän teki Serie A:ssa Parman joukkueessa hattutempun Genoaa vastaan sekä kotiottelussa lokakuussa 2019 että vierasottelussa kesäkuussa 2020. Hän teki kaudella 2019–2020 Serie A:ssa kaikkiaan 12 maalia mutta jäi seuraavalla kaudella yhteen maaliin vaikka pelasikin hieman enemmän.

Cornelius pelasi Tanskan A-maajoukkueessa ensimmäisen kerran syys- ja lokakuussa 2012. Vuonna 2013 hän pelasi seitsemän maaottelua ja teki ensimmäiset kolme maaliaan ystävyysottelussa Kanadaa vastaan tammikuussa 2013. Vuonna 2014 hän pelasi yhden maaottelun ja palasi maajoukkueeseen vuonna 2016 kolmen ottelun verran. Vuonna 2017 hän pelasi kuusi maaottelua ja vuonna 2018 samoin kuusi, joista kolme Venäjällä pelatuissa MM-kilpailuissa. Vuonna 2019 hän pelasi kaksi EM-karsintaottelua. Hän pelasi kaksi maaottelua vuonna 2020 ja seuraavan kesäkuussa 2021. Kesän 2021 EM-kilpailujen alkulohkossa hän tuli vaihtopelaajana kentälle joukkueensa kaikissa kolmessa ottelussa, kuten myös neljännesvälierässä, mutta puolivälierässä ja välierässä hän ei enää pelannut. Vuoden 2021 loppuun mennessä hän on pelannut 38 maaottelua ja tehnyt niissä 11 maalia.

## Lähteet
Virgin Oil Co.

**Virgin Oil Co.** oli S-ryhmään kuulunut ravintola, joka toimi Uudessa ylioppilastalossa Helsingin keskustassa. Vuonna 2006 avattua tilaa kutsuttiin monitoimiravintolaksi, sillä toimitilaan kuuluivat myös olutbaari ja klubi, jossa järjestettiin keikkoja. Ravintolassa oli 190 asiakaspaikkaa ja klubille mahtui 850 ihmistä. Virgin Oil Co. toiminta päättyi vuoden 2019 lopussa, kun sen vuokrasopimus päättyi.

## Lähteet
Maia Mitchell

**Maia Charlotte Mitchell** (s. 18. elokuuta 1993 Lismore, Uusi Etelä-Wales, Australia) on australialainen näyttelijä ja laulaja. Hän on näytellyt muun muassa Brittany Flunen roolissa lastensarjassa *[[Mortified]]*, sekä McKenzien roolissa elokuvissa *[[Teen Beach Movie]]* ja *[[Teen Beach 2]]*.

## Yksityiselämä
Mitchellin isä Alex toimii taksikusina ja Jill-äiti opettajana. Hänellä on nuorempi veli Charlie. Mitchell on soittanut kitaraa nuoresta lähtien. Hän opiskeli Lismoressa katolisessa Trinityn collegessa.

## Ura
Mitchell aloitti uransa koulun ja paikallisen teatterin näyttämöillä. 12-vuotiaana hän sai Brittany Flunen roolin australialaisesta *[[Mortified]]*-lastensarjasta. Sen menestyksen jälkeen hän näytteli australialaisessa nuortensarjassa *[[Trapped (televisiosarja)|Trapped]]* ja sen sisarsarjassa *[[Castaway (televisiosarja)|Castaway]]*.

Mitchell vieraili 2009 sarjassa *[[K-9]]*, joka kertoo *[[Doctor Who]]n* robottikoiran K-9:n seikkailuista.

Shaylee Michaelsin rooli Disney Channelin *[[Jessie]]ssä* vuonna 2013 olii hänen ensiesiintyminen yhdysvaltalaiselle yleisölle. Seuraavaksi Mitchell sai pääroolin McKenzienä Disney-elokuvassa *[[Teen Beach Movie]]* (2013) ja sen jatko-osasta *[[Teen Beach 2]]* (2015).

Vuodesta 2013 lähtien Mitchell on näytellyt Callieta yhdysvaltalaisessa draamasarjassa *[[The Fosters]]*.

## Filmografia

## Diskografia
**Soundtrack-albumit**
* 2013: *Teen Beach Movie* 
* 2015: *Teen Beach 2* 

## Palkinnot ja nimitykset

## Lähteet

## Aiheesta muualla

* 
* 
*
Allyylieskaliini

**Allyylieskaliini** on vähemmän tunnettu psykedeelinen aine. Se on läheisesti sukua meskaliinimolekyylille. Sen syntetisoi ensimmäisenä Otakar Leminger vuonna 1972. Aine aiheuttaa empatogeenisen ja enteogeenisen vaikutuksen, ja käyttäjä voi tuntea ikään kuin "liukuvaa energiaa" ruumiissaan.

Aineen farmakologisista ominaisuuksista, metabolismista ja myrkyllisistä vaikutuksista tiedetään vain hyvin vähän.

PiHKAL-kirjan mukaan aineen annostus on 20–35 mg suun kautta ja vaikutusten kesto 8–12 tuntia.

## Laki

Allyylieskaliini on luokiteltu Suomessa kuluttajamarkkinoilta kielletyksi psykoaktiiviseksi aineeksi.

## Katso myös
* Eskaliini
* Trifluorimeskaliini
* NBOMe
* Psykedeeliset tryptamiinit‎
* Lysergihapon amidit
* Luettelo YK:n yleissopimusten mukaisista huumeista

## Lähteet

## Aiheesta muualla
* Erowid - käyttäjäkokemuksia 
* PiHKAL-kirja osoitteessa Erowid 
* isomerdesign.com
Talma (täsmennyssivu)

**Talma** tarkoittaa seuraavia:

* Talma, taajama Sipoossa 
* Golf Talma, golfkeskus Sipoossa 
* Talma Ski, laskettelukeskus Sipoossa
* Talma, sukunimenä:
** Anna Talma (s. 1884), suomalainen näyttelijä ja teatterinjohtaja
** François Joseph Talma (1763–1826), ranskalainen näyttelijä
** Yrjö Talma, oik. *Yrjö Gustafsson*, suomalainen kääntäjä.
Niki viinitilojen keittiöissä

**Niki viinitilojen keittiöissä** oli keväällä 2011 Liv-kanavalla esitetty lifestyleohjelma, jossa Niki Thieulon tutustui jokaisessa jaksossa yhden ranskalaisen viinitilan toimintaan sekä viinintekijöihin valmistaen myös samalla ranskalaista ruokaa. 

## Jaksot

## Lähteet
Pentti Talonen

**Pentti Kalevi Talonen** (11. marraskuuta 1935 Kokemäki – 24. syyskuuta 2010 Espoo) oli suomalainen teollisuusjohtaja, koulutukseltaan tekniikan tohtori. Hän oli Teollistamisrahaston palveluksessa 1963–1971, Lassila & Tikanojan toimitusjohtaja 1971–1983 ja Vakuutusyhtiö Pohjolan toimitusjohtaja 1983–1985 sekä pääjohtaja 1986–1989.

Talonen väitteli 1968 tekniikan tohtoriksi Teknillisestä korkeakoulusta, jossa hän myös opetti.

## Lähteet

## Aiheesta muualla
*Kuka kukin on 1978 (Runeberg.org)
Niclas Kalatsev

**Niclas Kalatsev** (s. 12. kesäkuuta 1990) on suomalainen jalkapalloilija, joka edustaa Kakkosessa pelaavaa Tampere Unitedia. Vasenjalkainen Kalatsev on pelipaikaltaan hyökkääjä.

Kalatsev debytoi kaudella 2008 Veikkausliigassa kasvattajaseuransa KooTeePeen paidassa. Avausmaalinsa hän teki vuoden 2008 elokuussa IFK Mariehamin verkkoon. Kaudella 2008 Kalatseville kertyi seitsemän ottelua ja yksi maali. Kaudella 2009 Kalatsev pelasi KooTeePeen paidassa Ykkösessä 17 ottelua. Kesällä 2010 Kalatsev siirtyi kolmosessa pelanneeseen KTP:hen. Hän pelasi seuran paidassa 23 ottelussa tehden viisi maalia.

Kauden 2012 Kalatsev pelasi Kakkosessa FC Futuran paidassa tehden 22 ottelussa seitsemän maalia. Kauden 2013 hän pelasi taas kasvattajaseuransa KooTeePeen paidassa Ykkösessä pelaten 13 ottelussa. Kausi 2014 Kalatsevilta jäi väliin erilaisten vammojen takia. Kauden 2015 Kalatsev pelasi Kolmosen Haminan Pallo-Kissoissa.

Tammikuussa 2016 Kalatsev siirtyi Kolmosen Tampere Unitediin.

Kalatsev pelasi vuonna 2008 Suomen alle 19-vuotiaiden jalkapallomaajoukkueessa.

## Lähteet
Tamma-Karjala

**Tamma-Karjala** () oli Novgorodin Karjalaan kuulunut pienehkö alue, joka sijaitsi Pähkinäsaaren rauhassa määritellyn rajan lähellä, luultavasti Karjalankannaksen itälaidalla. Se mainitaan kronikoissa vuonna 1338 ja Novgorodin veroalueena verokirjassa vuodelta 1500.

Nimen on tulkittu viittaavan hevosten kasvatukseen ja vientiin. Kustaa Vilkuna on esittänyt, että hevosten talonpoikaisella kaupalla, josta Viipurin porvarit valittivat kuninkaalle 1300-luvulla, on voinut olla esihistorialliset juuret. Erityisesti tammahevosiin viittaava nimitys johtuisi Vilkunan mukaan siitä, että tammojen pitäminen olisi ollut muinaisessa Pohjois-Euroopassa harvinaista. Karjalassa metsissä laiduntavia, puolivillejä tammoja olisi voinut olla, samaan tapaan kuin esimerkiksi Gotlannissa vielä 1800-luvulla.

## Lähteet
*Facta 2001, WSOY 1985, 16. osa, palsta 285
*

### Viitteet
Joe Sugg

**Joe Sugg**, oikealta nimeltään Joseph Sugg (s. 1991) on brittiläinen YouTube-vloggaaja. Hänet tunnetaan kanavastaan ThatcherJoe, jolla on yli 7 miljoonaa tilaajaa youtubessa.

Sugg varttui Englannin maaseudulla pienessä kylässä Wilkshiressä. Siellä hän aloitti työnsä ruokokattojen tekijänä.

Sugg julkaisi ensimmäisen kirjansa *Username Evie* syyskuussa 2015. Myöhemmin samana vuonna Sugg ja Caspar Lee julkaisivat ensimmäisen elokuvansa *Joe And Caspar Hit The Road*. Ystävykset matkustavat elokuvassa ympäri Eurooppaa minibussilla.
Kadmeia

**Kadmeia** () oli Theban kaupungin akropolis eli yläkaupunki ja linnavuori mykeneläisellä ja antiikin ajalla.

Kadmeia sai nimensä Kadmoksesta, joka oli kreikkalaisessa mytologiassa Theban kaupungin perustaja. Paikka on asutettu mahdollisesti jo varhaisella pronssikaudella, mutta varhaisimmat rakennuslöydöt ovat peräisin 1400-luvulta eaa. Kadmeia sijaitsi kukkulalla, joka on Tanagrasta Helikonvuorelle kulkevan kukkulajonon osa ja joka sijaitsee laajan tasangon laidalla. Kukkula on noin 700 metriä pitkä ja 400 metriä leveä ylätasanko ja kohoaa noin 60 metriä ympäristöään korkeammalle. Nykyisen Thívan kaupungin keskusta sijaitsee Kadmeian paikalla.

## Rakennukset

Mykeneläisenä aikana Kadmeian keskuksena oli palatsi. Siinä on ollut historian aikana kaksi rakennusvaihetta. Varhaisempi oli Kadmeion eli ”Kadmoksen palatsi”, joka rakennettiin 1400-luvulla eaa. ja joka tuhoutui tulipalossa 1300-luvulla eaa. Tämän jälkeen rakennettiin uusi palatsi, joka tuhoutui noin vuonna 1250 eaa. Palatsin jäänteet ovat pääosin nykyisten rakennusten alla. Nykyinen katuverkosto noudattaa jossain määrin myöhemmän palatsin asettelua. 

Palatsissa oli ainakin kaksi kerrosta, ja se oli koristeltu seinämaalauksilla. Rakennuksessa oli vesijohdot ja viemäröinti. Mykeneläisten palatsien tapaan sen yhteyteen on kuulunut erilaisia kaupallisia ja työpajatiloja. Myös asevarasto on tunnistettu, samoin kuin palatsin arkisto, josta on löydetty lineaari-B-kirjoitusta sisältäneitä savitauluja. Palatsin alueella on tehty osittaisia kaivauksia 1900-luvun alussa. Sen arkeologinen alue sijaitsee nykyisen kaupungin keskustassa Pindárou-kadulla.

Kadmeian muurissa oli seitsemän porttia, mikä vastaa mytologiassa säilynyttä perimätietoa: Borrheai pohjoisessa, Proitides ja Homoloides idässä, Elektra ja Onka etelässä, sekä Kreneai ja Neistai lännessä. Elektra-portilla oli kaksi pyöreää, 300-luvulla eaa. rakennettua tornia.

Antiikin aikana Kadmeialla oli vanhan palatsin paikan lisäksi muun muassa ainakin Dionysokselle omistettu pyhäkkö. Tähän liittyi thebalainen Agrionia-juhla, johon kuului muun muassa musiikkikilpailuja. Yläkaupungissa sijaitsi myös muun muassa Thebassa pitkään vaikuttaneen runoilija Pindaroksen talo, joka tuli kuuluisaksi siitä, että se oli temppeleiden ohella Theban ainoa rakennus, jonka Aleksanteri Suuri säästi tuhotessaan kaupungin vuonna 335 eaa.

Theban alakaupunki sijaitsi Kadmeian pohjois- ja itäpuolella.

## Lähteet

## Aiheesta muualla
Fred Lindholm

**Fred (Fredrik) Lindholm** (28. syyskuuta 1897 Tuusula – 19. marraskuuta 1969 Petroskoi Neuvostoliitto) oli taidemaalari, lavastaja ja Petroskoin suomalaisen teatterin pitkäaikainen taiteellinen johtaja.

Lindholmin puoliso oli näyttelijä Irja Takala (aiemmin Hämäläinen, 1910–1996). Tuusulan Hyrylässä syntyneen Lindholmin syntymävuosi on suomalaislähteiden mukaan 1897 ja neuvostoliittolaisten asiakirjojen mukaan 1902. Lindholm meni jo nuorena töihin sahalle Reposaareen, liittyi 1918 punakaartiin, vangittiin Suomen sisällissodassa ja joutui Hennalan vankileirille. Vuonna 1928 hän meni töihin Kanadaan ja sieltä edelleen vuonna 1931 metsätyöntekijäksi, puusepäksi ja kirvesmieheksi Belomorskiin Neuvosto-Karjalaan. Petroskoissa hän ryhtyi opiskelemaan ja harrastamaan maalausta. Lindholm sai maalauksiaan ensi kerran esille Moskovassa 1936 ja seuraavana vuonna Leningradissa. Taideopintojen ohella hän toimi silti yhä myös kirvesmiehenä Petroskoin rautatieasemalla. Keväällä 1938 aseman työprikaati, jossa oli kaksitoista suomalaista, pidätettiin ja Lindholm passitettiin vankileirille Solikamskiin, jossa hänen kätensä osin murskattiin. Lindholmin onnistui kuitenkin vapautua vankeudesta, ja hän sai taideopintonsa päätökseen 1941. Hänestä tuli 1944 Petroskoin suomalaisen teatterin taiteellinen johtaja, ja hän toimi tehtävässä lähes 20 vuotta. Lindholm suunnitteli lavastuksen yhteensä 55 näytelmään, ja hänen lavastusluonnoksiaan oli esillä useissa näyttelyissä. Hän jatkoi  sotien jälkeenmyös taidemaalarin työtään ja maalasi useat tunnetut teoksensa 1950-luvulla.  

## Lähteet
Ho-5

**Ho-5**, myös Armeijan tyyppi 2 oli Japanilainen 20&nbsp;mm:n Japanin armeijan ilmavoimien käyttämä tykki toisessa maailmansodassa. Ase perustui teknisesti yhdysvaltalaiseen Browning M2 - raskaaseen konekivääriin. Tykin suora edeltäjä oli Armeijan ilmavoimien  H-103 raskas konekivääri.

Japanin laivaston ilmavoimat ja Armeijan ilmavoimat eivät juuri tehneet yhteistyötä ja niiden organisaatiot olivat erilliset.
Tästä seurasi, että samanlaisiin tarpeisiin kehitettiin toisistaan teknisesti poikkeavia ratkaisuja. Laivaston Tyyppi 99 - tykki
perustui Oerlikon- yhtiön kehittämään tykkiin ja sen toimintaperiaate ja patruuna poikkesivat Ho-5:stä.

Ho-5 tykin perustana olivat Browning M2 ja siitä kehitetty Ho-103, joka oli tykin suora edeltäjä. Aseen toimintaperiaate oli konekiväärin tapaan lyhyt rekyyli. Kaliiperi oli 20&nbsp;× 94&nbsp;mm ja ase oli vyösyöttöinen. Patruuna oli lyhennetty versio Hispano-Suiza HS 404 :n käyttämästä patruunasta. Ammuksen lähtönopeus oli 750 ms ja tulinopeus n. 700-850 ls./ minuutissa. Ase painoi 35–37&nbsp;kg.

Tulinopeus oli selvästi parempi kuin liittoutuneiden tai Saksan käyttämissä vastaavissa aseissa. Aseen paino oli kevyt suorituskykyyn verrattuna. Tämä oli tarkoituksellinen valinta, sillä kuten Neuvostoliitossa,  Japanissa oli todettu että aseella ammuttujen laukausten määrä ei keskimäärin lähestynyt kestoikää ennen onnettomuutta tai alasampumista. Näin tehtiin valinta tulinopeuden eduksi.

Tykki oli Armeijan ilmavoimien pääaseita 1942 eteenpäin erilaisina asennuksina.

## Lähteet
*

### Viitteet
Pentti Talvitie

**Aarni Pentti Juhani Talvitie** (1. maaliskuuta 1922 Helsinki – 14. syyskuuta 2003 Helsinki) oli suomalainen diplomaatti ja suurlähettiläs, koulutukseltaan valtiotieteiden kandidaatti. Jatkosodan aikana hän palveli Valtion tiedoituslaitoksessa ja sodan jälkeen työskenteli Ranskan radion suomenkielisessä toimituksessa. Ulkoasiainhallinnon palvelukseen Talvitie astui vuonna 1950, ja hän edisti merkittävästi Suomen kauppapolitiikkaa. Hän oli suurlähettiläs 1970–1975 Brysselissä, ulkoasiainministeriön edustustojen tarkastaja 1975–1977, suurlähettiläs Bonnissa 1977–1979, Lissabonissa 1979–1984 ja Méxicossa 1984, ja 1985 hän siirtyi jälleen Brysseliin, josta jäi eläkkeelle.

## Lähteet
F.L.Æ. Kunzen

**Friedrich Ludwig Æmilius Kunzen** (24. syyskuuta 1761 – 28. tammikuuta 1817) oli saksalaissyntyinen tanskalainen säveltäjä ja kapellimestari. Hän tuli Kööpenhaminaan vuonna 1784 Det Kongelige Kapelin kapellimestariksi. Siellä hän esitti Mozartin oopperoita. Hän sävelsi myös itse oopperoita ja Mozart-vaikutteisia singspielejä, joista tunnetuin on vuonna 1789 ilmestynyt *Holger Danske*.

## Lähteet
Vuoritsalon lampi

**Vuoritsalon lampi**  on Keski-Suomessa Jyväskylässä Vuoritsalon saaressa sijaitseva nimetön lampi.

## Maantietoa
Lammen pinta-ala on 1,1 hehtaaria, se on 150 metriä pitkä ja 100 metriä leveä. Se sijaitsee saaren pohjoisosassa vuoren kattilamaisessa syvennyksessä saaren korkeimman kohdan läheisyydessä. Sen vedenpinta on noin 53 metriä Päijänteen vedenpinnan yläpuolella ja se on saaren ainoa vesistö . Sen rantaviivan pituus on 400 metriä ja sen metsät ovat metsämaata. Sen rannalla on kota, jota on käytetty leirikoulutoiminnassa .

## Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Ristiselän–Murtoselän alueeseen (14.231) järvi kuuluu. Järven vedenpinnan korkeus on 138,0 metriä mpy. Siihen ei ole johdettu ympäristöstä oja ja sen laskuoja lähtee lammen länsirannasta ja se laskee vuoren paikoin kallioista rinnettä alas kohti Päijänteen Kalasalmen rantaa.

## Lähteet
Pirttijärvi (Parkano)

**Pirttijärvi**  on Pirkanmaalla Parkanossa Pirttijärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kovesjoen valuma-alueeseen. Pirttijärvi on osa Kovesjoen yläosan aluetta.

## Maantietoa
Järven pituus on 1,6 kilometriä, leveys 700 metriä ja sen pinta-ala on 79 hehtaaria. Se sijaitsee laajalla suoalueella Lehmiletonnevan ja Välikorvennevan välissä. Soilta laskee järveen lukuisia suo-ojia. Järven laskuoja Pirttiluoma lähtee järven eteläpäästä ja yhtyy kolmen kilometrin jälkeen Kovesjokeen. Järvi on matala ja kivinen. Siinä on kaksi pientä saarta ja yksi rannassa sijaitseva luoto. Rantaviivan pituus on 5,0 kilometriä. Rannoille on rakennettu parikymmentä vapaa-ajan asuntoa. Niille johtaa tiet seututieltä 274.

## Historiaa
Vanhassa 1800-luvun pitäjänkartassa järven nimi kirjoitettiin "Pirtijärvi". Sen länsirannalle oli ilmaantunut uudisasutusta, jota ympäröi pienet pellot. Järven eteläpäästä luusuan ympäriltä olivat kovesjärveläiset raivanneet niityn. Myös järven koillispäässä sijaitsi heisän toinen niitty. Muuten järvi oli luonnollisessa tilassaan.

## Lähteet
C. E. F. Weyse

**Christoph Ernst Friedrich Weyse** (5. maaliskuuta 1774 – 8. lokakuuta 1842) oli saksalaissyntyinen tanskalainen säveltäjä. Hän asui Tanskassa vuodesta 1789 ja opiskeli Kööpenhaminassa musiikin teoriaa J. A. P. Schulzin johdolla. Weyse toimi myös urkurina, ja häntä arvostettiin improvisointitaitonsa ansiosta.
 
## Sävellyksiä
Weyse tuotanto on pääosin melodioiltaan yksinkertaisia säkeistölauluja. Niissä on virikkeitä oppi-isänsä Schulzin ja Mozartin tuotannosta sekä tanskalaisista kansansävelmistä. C. E. F. Weyse sävelsi noin sata yksinlaulua tunnettujen runoilijoiden, kuten Adam Oehlenschlägerin, Bernhard Severin Ingemannin, Nikolai Frederik Severin Grundtvigin, Johan Ludvig Heibergin ja Christian Wintherin runoihin. Erityisen tunnetuksi ovat tulleet Ingemannin runoihin sävelletyt kokoelmat vuosina 1837 ja 1838 ilmestyneet *Morgensange for Børn* ja *Syv Aftensange*, joiden lauluja lauletaan usein myös virsinä. Weyse sävelsi myös  singspielejä, kuten *Sovedrikken* (Oehlenschlæger 1809) ja *Et Eventyr i Rosenborg Have* (J.L.Heiberg 1827).

## Lähteet

## Aiheesta muualla
E. J. Reinilä

**Eetu Johannes (Hannes) Reinilä**, nimi vuoteen 1906 saakka *Edvard Rehnbäck* (3. helmikuuta 1879 Oulu – 8. kesäkuuta 1951 Pirkkala) oli suomalainen oppikoulun rehtori ja siirtolapuutarhatoiminnan uranuurtaja.

Reinilän vanhemmat olivat pankinkomissaari Johan Edvard Rehnbäck (1849–1930) ja Elisabeth (Betty) Hellman (1852–1927). Hän pääsi ylioppilaaksi 1899 Oulun lyseosta ja valmistui Helsingin yliopistosta filosofian kandidaatiksi 1903 ja maisteriksi 1905.

Reinilä toimi Kemin yhteiskoulun matematiikan ja luonnonopin opettajana 1906–1914 ja matematiikan ja luonnonopin nuorempana lehtorina Tampereella Huhtimäen tyttökoulussa 1914–1943. Reinilä toimi myös tyttökoulun rehtorina. Hän oli Kemin kaupunginvaltuuston ja Tampereen kaupunginvaltuuston jäsenenä. Reinilä toimi Suomen Siirtolapuutarhaliiton puheenjohtajana vuodesta 1929 alkaen.

Suomen ensimmäinen siirtolapuutarha perustettiin Tampereen Hatanpäälle vuonna 1916 Reinilän aloitteesta, ja hän toimi samana vuonna perustetun Tampereen Siirtolapuutarhayhdistyksen puheenjohtajana. Siirtolapuutarha oli Hatanpäällä vuoteen 1975 saakka, jolloin se siirtyi Niihamalle. Hatanpään alueella on nykyisin Reinilän mukaan nimetyt *E. J. Reinilän aukio* ja *E. J. Reinilän puisto*.

Reinilä oli naimisissa vuodesta 1907 kirjailija Ilmari Kiannon sisaren Vilma Elina Calamniuksen (1880–1958) kanssa. Vilma Reinilä toimi maantiedon, saksankielen ja suomenkielen opettajana Kemin yhteiskoulussa, Tampereen reaalilyseossa ja Huhtimäen tyttökoulussa. Kotitalousopettaja ja keittokirjojen tekijä Edit Reinilä-Hellman ja tekstiilitaiteilija Hanna Loimaranta o. s. Reinilä olivat Eetu Reinilän sisaria.

## Teoksia
* *Taksoitustoimen ja veronkannon uudestaan järjestäminen : alustus Suomen 4 kaupunkipäiville*. Tampere 1924
* *Siirtolapuutarhaliike sen kehitys ja laajuus Suomessa*. Suomen siirtopuutarhaliitto, Tampere 1934

## Suomennoksia
* Hugo Hoppe : *Tosiasioita alkoholista*. Otava 1916

## Lähteet

## Aiheesta muualla
* E. J. Reinilä : Kaupunki palaa luontoon, Suomen Kuvalehti, 21.07.1934, nro 30, s. 22, Kansalliskirjaston digitaaliset aineistot
* Tampere on Suomen siirtolapuutarhaliikkeen kehto. Nykyään on siirtolapuutarhoja meillä 6 kaupungissa ja palstoja niissä yhteensä 1.549. Suurimmat siirtolapuutarhat ovat Helsingissä ja Tampereella, Aamulehti, 27.07.1934, nro 198, s. 3, Kansalliskirjaston digitaaliset aineistot
Bjarne Reuter

**Bjarne Reuter** (s. 29. huhtikuuta 1950 Brønshøj, Tanska) on tanskalainen kirjailija ja elokuvakäsikirjoittaja, joka on kirjoittanut noin 60 teosta, useimmat niistä lapsille ja nuorille. Monet kirjoista on sovitettu elokuviksi, televisiosarjoiksi ja teatterinäytelmiksi.

Reuterin ensimmäinen kirja ilmestyi 1975, samana vuonna jolloin hän valmistui opettajaksi. Vuonna 1980 hän jättäytyi opetustyöstä päätoimiseksi kirjailijaksi. Monet Reuterin tarinoista sijoittuvat 1950- ja 1960-luvuille ja Kööpenhaminan seudulle, hänen oman lapsuutensa ja nuoruutensa aikaan ja ympäristöön.

Vuonna 2006 hänen Martin Andersen Nexøn romaanin pohjalta käsikirjoittamansa elokuva *[[Pelle Valloittaja]]* otettiin yhtenä 12 tanskalaiselokuvasta mukaan Tanskan kulttuurikaanoniin.

Reuterin vuoden 1989 kirjasta *Kaverina leijona* sovitettiin Turun kaupunginteatteriin tammikuussa 1993 ensi-iltansa saanut näytelmä.

## Elokuvakäsikirjoituksia
*1983: Zappa (*Zappa*)
*1984: Busterin maailma (*Busters verden*)
*1984: Usko, toivo ja rakkaus (*Tro håb og kærlighed*)
*1987: Pelle Valloittaja (Pelle Erobreren)
*1987: St. Petrin sankarit (*Drengene fra Sankt Petri*)
*1993: Vesimysteerio (nuorten tv-sarja, *Den korsikanske biskopen*)
*1996: Skuggornas hus
*2002: Taurus

## Suomennetut romaanit
* *Sedän suuri keikka*, (*Kidnapning*), suom. Panu Pekkanen, WSOY 1979 
* *Puhdasta kultaa pussissa*, suom. Panu Pekkanen, WSOY 1980 
* *Roskapönttöjen ritarit*, suom. Panu Pekkanen, WSOY 1981 
* *Bertramin pöksyt ei tutise*, suom. Panu Pekkanen, WSOY 1982 
* *Kun aurinko katosi* (Da solen skulle saelges), suom. Riitta Mäyrälä, WSOY 1985 
* *Busterin maailma*, Panu Pekkanen WSOY 1985 
* *Buster ja tähdet*, suom. Marja-Liisa Alanko, WSOY 1988 
* *Kaverina leijona*, suom. Marja-Liisa Alanko, WSOY 1989 
* *Parrakas nainen*, suom. Aino Ahonen, WSOY 1993 
* *Prinssi Faisalin sormus*, suom. Katriina Savolainen, Tammi 2004 

## Lähteet
Alfred Lunt

**Alfred Davis Lunt, Jr.** (12. elokuuta 1892 Milwaukee, Wisconsin – 3. elokuuta 1977 Chicago, Illinois) oli yhdysvaltalainen teatteri- ja elokuvanäyttelijä sekä teatteriohjaaja.

Lunt voitti urallaan kolme teatterialan Tony-palkintoa: vuonna 1954 parhaan ohjauksen Tonyn näytelmällä *Ondine*, vuonna 1955 parhaan draamanäyttelijän Tonyn näytelmällä *Quadrille* ja vuonna 1970 erikois-Tonyn vaimonsa Lynn Fontannen kanssa. Lunt oli ehdolla parhaan draamanäyttelijän Tonyyn vuonna 1959 näytelmällä *The Visit*. Vuonna 1965 Lunt voitti parhaan miespääosan Primetime Emmyn kategoriassa minisarja tai televisioelokuva. Lunt sai palkinnon televisioelokuvasta *[[The Magnificent Yankee]]*, jossa hänen hahmonsa oli Oliver Wendell Holmes, Jr.. Lunt oli 1931/32 ehdolla parhaan miespääosan Oscar-palkintoon roolista elokuvassa *[[The Guardsman]]*. Lunt teki myös muutaman roolin radionäyttelijänä.

Lunt avioitui vuonna 1922 näyttelijä Lynn Fontannen kanssa. Pari oli yhdessä aina Luntin kuolemaan vuonna 1977. Lunt kuoli epäonnistuneeseen syöpäleikkaukseen.

## Lähteet
911 Is a Joke

**911 Is a Joke** on yhdysvaltalaisen hip hop -yhtyeen Public Enemyn kappale vuodelta 1990. Se julkaistiin singlenä yhtyeen kolmannelta albumilta *[[Fear of a Black Planet]]*.  Kappale kritisoi ambulanssimiehistöjen hidasta reagointia hätäpuheluihin tummaihoisten asuinalueella. Yhdysvalloissa hätänumero on 911.

Single nousi Yhdysvalloissa *[[Billboard]]in* Hot Rap Singles -listan kärkeen, Hot R&B/Hip-Hop Singles Tracks -listan sijalle 15 ja Hot Dance Music/Maxi-Singles Sales -listan sijalle 26.

Vuonna 2009 *[[The Washington Post|Washington Post]]* kirjoitti artikkelin Public Enemyn vierailusta kodittomien nuorten keskukseen. Jutussa viitattiin kappaleeseen, mutta ”911” kirjoitettiin virheellisesti muodossa ”9/11”, joka viittaa syyskuun 11. päivän iskuihin. Lehti julkaisi oikaisun viikon päästä.

## Lähteet
Akureyrin lentoasema

**Akureyrin lentoasema**  on kansainvälinen lentoasema Islannin Akureyrissä, noin kolmen kilometrin päässä kaupungin keskustasta Eyjafjörður-vuonon pohjukassa. Lentoasema avattiin vuonna 1955.

Vuonna 2015 lentoaseman kautta kulki 176&nbsp;576 matkustajaa, mikä tekee siitä maan kolmanneksi vilkkaimman lentoaseman. Vuonna 2010 Eyjafjallajökullin tulivuorenpurkauksen aikana osa Islantiin suuntautuvasta lentoliikenteestä ohjattiin Akureyrin lentoasemalle.

Islannin ilmailumuseo sijaitsee lentoasemalla.

## Lentoyhtiöt ja kohteet

## Lähteet

## Aiheesta muualla

* Akureyrin lentoasema Isavian sivuilla
Raymond Massey

**Raymond Hart Massey** (30. elokuuta 1896 Toronto, Ontario, Kanada – 29. heinäkuuta 1983 Los Angeles, Kalifornia, Yhdysvallat) oli kanadalais-yhdysvaltalainen näyttelijä ja käsikirjoittaja. Masseyn tunnetuin rooli oli Abraham Lincoln elokuvassa *[[Abraham Lincoln taistelujen mies]]*. Massey oli suorituksestaan ehdokkaana parhaan miespääosan Oscar-palkintoon vuonna 1940.

Massey taisteli ensimmäisessä maailmansodassa Kanadan maavoimissa länsirintamalla. Massey haavoittui taisteluissa Ranskassa. Sodan jälkeen hän teki töitä perheyrityksessään, kunnes teki ensiesiintymisen teatterissa Lontoossa 1922. Toisen maailmansodan alettua majuriksi kohonnot Massey liittyi jälleen Kanadan armeijaan, mutta hänet vapautettiin palveluksesta vuonna 1943. Hän haavoittui myös toisessa maailmansodassa.

Masseyn tunnetuin elokuvarooli oli *[[Abraham Lincoln taistelujen mies]]*, jossa hän esitti presidentti Abraham Lincolnia. Suoritus oli ehdokkaana parhaan miespääosan Oscar-palkintoon vuonna 1940. Massey sai kaksi tähteä Hollywood Walk of Famelle vuonna 1960 työstään sekä elokuvien että television parissa.

Massey oli aviossa kolmesti, joista kaksi ensimmäistä Margery Fremantlen (1921–1929) ja Adrianne Allenin (1929–1939) kanssa päättyivät eroon. Dorothy Whitneyn (1939–1982) kanssa avioliitto päättyi Whitneyn kuolemaan. Massey itse kuoli seuraavana vuonna keuhkokuumeeseen. Masseylla oli ensimmäisestä avioliitosta yksi lapsi, Geoffrey. Toisesta avioliitosta syntyivät Anna Raymond (1937–2011) ja Daniel Raymond (1933–1998), jotka molemmat tekivät näyttelijäuran.

## Lähteet

## Aiheesta muualla
Christiansfeld

**Christiansfeld** on tanskalainen kaupunki, joka sijaitsee Koldingin kunnassa. Christiansfeldissa oli vuoden 2018 alussa noin 3&nbsp;000 asukasta. Sen perustivat herrnhutilaiset vuonna 1773

## Sijainti
Christiansfeld sijaitsee Jyllannin Tanskan puoleisen osan eteläosissa suurin piirten Koldingin ja Haderslevin puolivälissä. Christiansfeldistä on kahdeksan kilometrin matka Vähän-Beltin salmelle.

## Historia

Christiansfeldin perustivat 1. huhtikuuta 1773 herrnhutilaiset, jotka käyttivät asemakaavan mallina aiemmin perustamiaan Herrnhaagia ja Gnadauta. Varhaisin säilynyt asemakaava on vuodelta 1772, ja siinä on kaupunkikuvan lisäksi viisi merkittävintä taloa, jotka tulisi rakentaa ensimmäisenä.

Christiansfeldissä asui vuoteen 1779 mennessä 279 asukasta ja vuonna 1806 jo 756 asukasta. Kaupungin merkittävimmät rakennukset olivat valmiina 1780-luvun alkupuolella. Kaupunki laajeni vuosien 1782–1812 aikana itään ja länteen. Samaan aikaan muun muassa kaupungintaloon rakennettiin uusi siipi ja pojille ja tytöille erilliset koulut.

Christiansfeld ajautui pahoihin taloudellisiin vaikeuksiin Napoleonin sotien aikana 1810–1814. Tanskan valtion ajauduttua konkurssiin 1813 monet christiansfeldiläiset yritykset joutuivat lopettamaan toimintansa. Kaupungissa rakennettiin vain muutamia uusia rakennuksia vuosien 1812–1920 välisenä aikana. Asukasluku laski samalla, niin että vuonna 1864 Christiansfeldissä asui 431 ihmistä.

Christiansfeld siirtyi vuonna 1864 Saksalle toisen Saksan–Tanskan sodan seurauksena. Se palautettiin Tanskalle 1920, jolloin sieltä olivat lähteneet lähes kaikki yritykset ja palvelut. Uusia rakennuksia alettiin kuitenkin suunnitella samana vuonna, ja niiden arkkitehtuurissa otettiin huomioon kaupungin alkuperäiset herrnhutilaiset periaatteet.

Christiansfeld alkoi teollistua 1900-luvulla, ja asukasluku alkoi kasvaa 1950-luvun puolivälin jälkeen nopeasti. Vielä vuonna 1955 kaupungissa oli hieman yli tuhat asukasta, kun niitä vuonna 1960 oli yli 1&nbsp;500 ja vuonna 1970 noin 2&nbsp;000.

Christiansfeldin kaupunki oli vuoteen 2007 samannimisen kunnan keskustaajama. Kuntauudistuksen takia Christiansfeldin kunta liitettiin Koldingin kuntaan.

## Talous ja liikenne
Christiansfeldissä on merkittävää elintarviketeollisuutta. Siellä on toimintaa muun muassa Arla Foodsilla ja Danægilla. Arla Foodsilla on taajamassa sen suurin tuoretuoteterminaali. Sen yhteyteen yritys avasi vuonna 2014 mikromeijerin, jossa on tarkoitus tehdä maitotuotekokeiluja.

## Väestö ja kulttuuri
Tanskan tilastokeskuksen mukaan Christiansfeldissä oli vuoden 2018 alussa 2&nbsp;956 asukasta.

Christiansfeld on Unescon maailmanperintöluettelossa osana kohdetta Herrnhutilaisten asutuskeskukset, ja taajamassa on monia kulttuurihistoriallisesti merkittäviä nähtävyyksiä.

## Lähteet
*

### Viitteet

## Aiheesta muualla

*Christiansfeld Centret  
*Christiansfeld Unescon sivuilla
Majajärvi

**Majajärvi** voi tarkoittaa seuraavia:

* Majajärvi, järvi Hämeenlinnassa
* Majajärvi, järvi Jyväskylässä ja Laukaan Hiekkapohjalla
* Majajärvi, järvi Jyväskylän Ruokkeella
* Majajärvi, järvi Jämsässä
* Majajärvi, järvi Mänttä-Vilppulassa
* Majajärvi, järvi Parkanossa
* Majajärvi, järvi Saarijärvellä
* Majajärvi, järvi Virtain Jähdyspohjalla
* Majajärvi, järvi Virtain Monoskylässä
* Majajärvi, järvi Ylöjärven Huhkaankylässä
* Majajärvi, järvi Ylöjärven Niemenperällä
* Majajärven rautatieasema, junankohtauspaikka  Tampereen–Seinäjoen radalla Hämeenkyrössä
* Iso Majajärvi, järvi Padasjoella
* Iso Majajärvi, järvi Ylöjärvellä
* Pieni Majajärvi, järvi Ylöjärvellä.
Deep

**Deep**, aikaisemmin **Deep2001** on japanilainen vapaaotteluorganisaatio. Shigeru Saekin perustama Deep tunnettiin vuosina 2001–2002 nimellä Deep2001, kunnes 2003 lähtien siitä on käytetty nykyistä nimeä Deep. Sen ensimmäinen turnaus järjestettiin 8. tammikuuta 2001, jolloin pääotteluna oli Royler Gracie vastaan Takehiro Murahama. Toukokuussa 2013 Deep alkoi järjestämään myös naisten vapaaotteluita otettuaan haltuunsa Jewels-promootion.

## Hallitsevat mestarit

### Naisten hallitsevat mestarit

## Aiheesta muualla
*Deep-tapahtumat 

## Lähteet
Pentti Huovinen (kustannusjohtaja)

**Pentti Juhani Huovinen** (9. toukokuuta 1930 Sotkamo – 21. toukokuuta 2016 Helsinki) oli Otavan tietokirjajohtaja. Hän oli avioliitossa toimittaja Maarit Huovisen (o.s. Tyrkkö) kanssa. Kirjailija Veikko Huovinen oli hänen veljensä.

Huovinen aloitti Otavassa kustannusvirkailijana vuonna 1956 ja siirtyi vuonna 1967 Weilin & Göösin tieto- ja oppikirjaosaston päälliköksi. Otavan tietokirjajohtaja hänestä tuli 1967 ja kirjallinen johtaja 1983. Eläkkeelle hän jäi vuonna 1984. Hän oli ideoimassa ja julkaisemassa *[[Otavan Iso Fokus]]* -tietokirjasarjaa, *[[Otavan Suuri Ensyklopedia|Otavan Suurta Ensyklopediaa]]* sekä monia muita suurteossarjoja.

## Lähteet
Alexander Knox

**Alexander Knox** (16. tammikuuta 1907 Strathroy, Ontario, Kanada – 25. huhtikuuta 1995 Berwick-upon-Tweed, Northumberland, Englanti, Yhdistynyt kuningaskunta) oli kanadalainen näyttelijä, käsikirjoittaja ja ohjaaja. Knoxin tunnetuin rooli oli Woodrow Wilson elokuvassa *[[Wilson (elokuva)|Wilson]]*. Knox voitti suorituksestaan parhaan draamaelokuvan miespääosan Golden Globen vuonna 1944 ja oli ehdokkaana parhaan miespääosan Oscar-palkintoon samana vuonna.

Knox muutti 1929 Yhdysvaltoihin ja Bostoniin, mutta jo 1930 Knox lähti Lontooseen parempien roolien perässä. Knox saikin itsensä tunnetuksi Old Vicillä. Elokuvaroolit Knox aloitti vuonna 1938 elokuvalla *[[The Gaunt Stranger]]* (1938) ja pienellä roolilla elokuvassa *[[Neljä sulkaa]]* (1939). Toisen maailmansodan syttyminen kuitenkin pakotti Knox palaamaan Yhdysvaltoihin.

Knox sai itsensä tunnetuksi myös Boardwaylla ja palasi elokuvien pariin Hollywoodissa vuonna 1941 elokuvassa *[[Merisusi]]*. Tunnetuimman roolinsa hän teki vuoden 1944 elokuvassa *[[Wilson (elokuva)|Wilson]]*, jossa hän esitti Yhdysvaltain presidentti Woodrow Wilsonia.

HUAC laittoi Knoxin vuonna 1952 Hollywoodin mustalle listalle, mikä pakotti hänet lähtemään Englantiin. Englannissa Know jatkoi elokuvaroolejaan elokuvissa *[[Kirotut]]* (1963) ja *[[Onnettomuus (elokuva)|Onnettomuus]]* (1967). Knox esitti Yhdysvaltain presidenttiä James Bond -elokuvassa *[[Elät vain kahdesti]]* (1967). Englannissa ollessaan hän alkoi myös kirjoittamaan näytelmiä.

Knox kuoli luusyöpään vuonna 1995 kotonaan Berwick-upon-Tweedissä. Know avioitui vuonna 1944 yhdysvaltalaisen näyttelijän Doris Nolanin (1916–1998) kanssa. Pari oli yhdessä aina Knoxin kuolemaan saakka eli reilut 50 vuotta. Parilla oli yksi lapsi, myös näyttelijäuran tehnyt Andrew (1947–1987).

## Lähteet
Bent Rasch

**Bent Peder Benjamin Rasch** (31. toukokuuta 1934 Kööpenhamina – 26. marraskuuta 1988 Vancouver, Kanada) oli tanskalainen ratameloja ja olympiavoittaja.

Rasch voitti parinsa Finn Haunstoftin kanssa olympiakultaa miesten kanadalaiskaksikkojen 1&nbsp;000 metrillä Helsingissä 1952.

## Lähteet
* Peder Rasch Bio, Stats and Results  Olympics at Sports-Reference.com 

### Viitteet
Hannu Häkkinen

**Hannu Häkkinen** (s. 1962) on laskennallisen nanotieteen professori Jyväskylän yliopistossa (2007-). Hän on akatemiaprofessori kaudella 1.1.2016–31.12.2020.

## Ura
Hannu Häkkinen valmistui ylioppilaaksi vuonna 1981. Filosofian maisteri (fysiikka) vuonna 1988 ja filosofian tohtori (fysiikka) Jyväskylän yliopistosta vuonna 1991. Väitöskirjan aiheena oli “Effective-Medium Studies of Dislocations and Surfaces in FCC Metals”. Dosentin arvo (Jyväskylän yliopisto) 1997. Vuosina 1998–2003 tutkijana Georgia Institute of Technologyssä Yhdysvalloissa. Nimitettiin Jyväskylän yliopiston laskennallisen nanotieteen professoriksi 2007. Vuodesta 2012 lähtien Jyväskylän yliopiston Nanotiedekeskuksen (NSC) tutkimusjohtaja. Vuodesta 2016 alkaen akatemiaprofessori. 

Professori Häkkinen tekee tutkimusta Jyväskylän yliopistossa, sen Nanotiedekeskuksen ja useiden ulkomaisten tutkimusryhmien kanssa. Hänellä on laaja kansainvälisten  huippututkimusryhmien yhteistyöverkosto. Professori Häkkisen yhteistyökumppanina on muun muassa kemian nobelisti Roger D. Kornberg Stanfordin yliopistosta.

Huhtikuussa 2024 Häkkisen johtama tutkimushanke sai Euroopan tiedeneuvoston arvostetun ERC Advanced Grant -hankerahoituksen. Tämä kokeneille tutkijoille myönnettävä viisivuotinen, 2,5 miljoonan euron suuruinen apuraha tuli Dynamic nanocluster – biomolecule interfaces -hankkeelle. Hankkeessa kehitetään laskentamenetelmiä, joita voidaan soveltaa esimerkiksi  nanolääketieteessä.

## Lähteet

## Aiheesta muualla
* Author:Hannu Häkkinen  (nature.com)
* PubMed: Hannu Hakkinen(author)  (nih.gov)
Witches of East End

**Witches of East End** on yhdysvaltalainen draamasarja, joka perustuu löyhästi kirjailija Melissa de la Cruzin samannimiseen romaaniin (2011). Sarjan pääosassa ovat äiti ja tämän kaksi tytärtä, jotka saavat tietää olevansa noitia.

Sarjan esittäminen aloitettiin Yhdysvalloissa Lifetime-kaapelikanavalla 6. lokakuuta 2013, ja ensimmäinen tuotantokausi keräsi keskimäärin 1,67 miljoonaa katsojaa. Toisella kaudella katsojaluvut putosivat keskimäärin 1,13 miljoonaan eikä kanava tilannut sarjasta kolmatta tuotantokautta. Sarjan fanit ovat järjestäneet internetissä kampanjan sarjan jatkumiseksi, ja myös Netflixiä on yritetty saada jatkamaan sarjaa mutta turhaan.

Suomessa sarjaa alettiin esittää lauantain ja sunnuntain välisenä yönä Subilla 17. tammikuuta 2016.

## Juoni
Joanna Beauchamp asuu kahden aikuisen tyttärensä, Freyan ja Ingridin, kanssa kuvitteellisessa East Endin pikkukaupungissa. Tytöt eivät tiedä, että heidän äitinsä on vuosisatoja vanha noita ja että heillä itselläänkin on taikavoimia. Tytöt on kirottu ja he ovat syntyneet vuosisatojen ajan aina uudestaan mutta kuitenkin kuolleet aina alle 30-vuotiaina. Tytöt eivät itse muista edellisistä elämistään mitään. Tässä elämässä tyttöjen äiti Joanna halusi tarjota heille normaalin elämän ja olla kertomatta noituudesta.

Eräänä päivänä Joannan sisko ja tyttöjen täti Wendy saapuu heidän luokseen ja kertoo, että entinen vihamies aikoo tappaa Joannan ja hänen tyttärensä. Tapahtumien seurauksena tytöt saavat tietää olevansa noitia.

## Näyttelijät

Julia Ormond Cannes.jpg|Julia Ormond
Mädchen Amick 2014.jpg|Mädchen Amick
Rachel Boston.jpg|Rachel Boston
Jenna Dewan 2012.jpg|Jenna Dewan-Tatum
Christian Cooke 2008.jpg|Christian Cooke

### Päärooleissa

### Sivurooleissa

## Jaksot

## Lähteet

## Aiheesta muualla
* 
* Sarjan viralliset kotisivut
Karen Lachmann

**Karen Vilhelmine Lachmann** (30. toukokuuta 1916 Peking, Kiinan tasavalta – 30. syyskuuta 1962 Gentofte) oli tanskalainen miekkailija, olympiamitalisti ja maailmanmestari.

Lachmann osallistui naisten floretin yksilökilpailussa neljiin kesäolympialaisiin voittaen hopeaa Lontoosta 1948 ja pronssia Helsingistä 1952. Berliinissä 1936 hän sijoittui viidenneksi ja Melbournessa 1956 kuudenneksi. Lachmann voitti myös useita MM-mitaleja.

## Lähteet
* Profiili kvinfo.dk 
* Karen Lachmann Bio, Stats and Results  Olympics at Sports-Reference.com 

### Viitteet
Taistelulaiva (televisiosarja)

**Taistelulaiva** oli keväällä 2011 Jim-kanavalla esitetty tositelevisiosarja, jossa seurattiin kolmen kuukauden ajan Somalian merirosvojahtiin tammikuussa lähtevän miinalaiva Pohjanmaan matkaa kuuden koulutuspurjehtijan ja 120 sotilaan voimin.

## Päähenkilöt
* Jon von Weissenberg, Päällikkö, Komentaja
* Mikko Sirkiä, Ylikersantti
* Mikael Aarnio, Kadetti
* Jaakko Saikanmäki, Kadetti
* Emma Niemeier, Kersantti
* Thomas Gentz, Meriupseeri, Kapteeniluutnantti

## Jaksot

## Lähteet

## Aiheesta muualla
* Taistelulaiva Facebook-sivut
Skjoldungernen kansallispuisto

**Skjoldungernen kansallispuisto**  on luonnonsuojelualue Tanskassa melko lähellä Kööpenhaminaa. Se sijaitsee Roskilden vuonossa. Puistossa on viikinkien hautakumpuja, rauhaisia metsäalueita ja komeita kartanoita. Se on tärkeä lintujen pesimä- ja ruokailualue jossa pesii myös harvinainen merikotka.

Puiston pinta-ala on 170 neliökilometriä. Se avattiin 21. maaliskuuta 2015.

## Lähteet

## Aiheesta muualla
* http://nationalparkskjoldungernesland.dk/
HMS Alfred (1778)

**HMS Alfred** oli Britannian kuninkaallisen laivaston vuonna 1778 vesillelaskettu Alfred-luokan 74-tykkinen kolmannen luokan linjalaiva.

## Valmistus

Alus tilattiin 13. elokuuta 1772 Chathamin telakalta, missä köli laskettiin marraskuussa. Alus laskettiin vesille 22. lokakuuta 1778 ja valmistui tammikuussa 1779. Aluksen valmistuskustannukset olivat 39&nbsp;170 puntaa 14 shillinkiä ja 2 dimeä, mikä sisälsi varustamisen.

## Palvelus
Alus otettiin palvelukseen lokakuussa 1778 päällikkönään William Bayne, joka sai surmansa 9. huhtikuuta 1782.

Alus siirrettiin reserviin marraskuussa 1812 ja se romutettiin toukokuussa 1814 Portsmouthissa.

## Lähteet
*

### Viitteet
Íþróttabandalag Vestmannaeyja

**Íþróttabandalag Vestmannaeyja** (yleisesti lyhennettynä **ÍBV**) on urheiluseura Vestmannasaarilta Islannin pääsaaren eteläpuolelta. Sillä on toimintaa muun muassa jalkapallossa, koripallossa ja käsipallossa. Miesten jalkapallojoukkue pelaa Islannin korkeimmalla sarjatasolla Úrvalsdeildissa. Se on voittanut myös Islannin mestaruuden kolmesti 1979, 1997 ja 1998. Islannin cupin se on voittanut neljästi 1968, 1972, 1981 ja 1999.

## Lähteet
Victor Jørgensen

**Victor Jørgensen** (12. kesäkuuta 1924 Hjørring – 29. elokuuta 2001 Rødovre) oli tanskalainen nyrkkeilijä ja olympiamitalisti.

Jørgensen voitti sarjan 67 kg olympiapronssia Helsingissä 1952. Hän hävisi välieränsä Neuvostoliiton lopulta hopeaa saavuttaneelle Sergei Štšerbakoville.

## Lähteet
* Viktor Jørgensen Bio, Stats and Results  Olympics at Sports-Reference.com 

### Viitteet
Finn Haunstoft

**Finn Haunstoft** (8. heinäkuuta 1928 Aarhus – 15. toukokuuta 2008 lähellä Hobroa) oli tanskalainen ratameloja ja olympiavoittaja.

Haunstoft voitti parinsa Bent Raschin kanssa olympiakultaa miesten kanadalaiskaksikkojen 1&nbsp;000 metrillä Helsingissä 1952. Melbournen kesäolympialaisissa 1956 hän sijoittui kanadalaiskaksikkojen 10&nbsp;000 metrillä kuudenneksi.

Haunstoft kuoli 79-vuotiaana kaaduttuaan kotonaan 15. toukokuuta 2008.

## Lähteet
* Finn Haunstoft Bio, Stats and Results  Olympics at Sports-Reference.com 

### Viitteet